Boston-bloedbad: Verdagtes is broersTamerlan Tsarnaev (links) is Vrydagoggend dood terwyl sy broer Dzokhar (regs) steeds soek is. Foto: FBI Dzhokhar Tsarnaev (19) is steeds soek nadat sy broer Tamerlan Tsarnaev (26) Vrydagoggend dood is. Hy was glo in ŉ botsing betrokke nadat hy geskiet is en hy is later in die hospitaal dood. Die drama het ontvou nadat die broers glo Donderdagaand ‘n polisiebeampte by die Massachusetts Instituut van Tegnologie (MIT) in Boston doodgeskiet het. Die broers het glo hierna ŉ motor gekaap waarna die polisie hulle agterna gesit het en ŉ skietgeveg uitgebreek het. Tamerlan is raakgeskiet en is later in die hospitaal oorlede. Daar was glo plofstof aan sy liggaam vasgemaak. Sy broer het ontsnap en is steeds soek. Verskeie woonbuurte is intussen afgekordon in die polisie se soektog na die verdagte. Inwoners van talle buurte is gevra om binnenshuis te bly en pendelaars wat by trein- en busstasies gewag het, is gevra om waar moontlik van privaat vervoer gebruik te maak en onmiddellik huiswaarts te keer. Talle ondernemings het hulle deure gesluit. Daar word intussen berig dat die Tsarnaev-broers al jare lank in Amerika is nadat hulle van Chechnya in Rusland geïmmigreer het. Lees ook: Boston-ontploffings: Vermeende verdagte dood Polisieman by Boston-kampus doodgeskiet Foto en video: Verdagtes in Boston-bloedbad Boston-marathon: Drukpotte as bomme gebruik Nuuskommentaar: Bloedvergieting in Boston – Internasionale perspektief Boston-bloedbad: SA beseerdes was toeskouers Vrae oor Boston-ontploffings Twee Suid-Afrikaners beseer in Boston-ontploffing Video en foto’s: Drie dood, honderde beseer in Boston-bloedbad Derde ontploffing nie verwant aan Boston-marathon Boston-marathon: SA’ners wat glo deelneem Boston-marathon: Derde ontploffing bevestig Foto’s: Ontploffings by Boston-marathon